CPALL อ่อนลง 0.61% รอลุ้นผลสรุปจุดยืนสมาคมบลจ.วันนี้กรณีปรับแผนลงทุน
CPALL อ่อนลง 0.61% รอลุ้นผลสรุปจุดยืนสมาคมบลจ.วันนี้ กรณีปรับแผนลงทุน
18 ก.พ. 2559

ผู้สื่อข่าวรายงานว่า บริษัท ซีพี ออลล์ จำกัด (มหาชน) หรือ CPALL ณ เวลา 11.00 น.อยู่ที่ระดับ 40.75 บาท ลบ 0.25 บาท หรือ 0.61% ด้วยมูลค่าซื้อขาย 287.71 ล้านบาท สวนดัชนีหุ้นไทยบวก โดย ณ เวลา 11.07 น. ดัชนีอยู่ที่ระดับ 1,299.77 จุด บวก 11.30 จุด หรือ 0.88% ด้วยมูลค่าซื้อขาย 14,337.31 ล้านบาท

บล.ฟินันเซีย ไซรัส ระบุในบทวิเคราะห์วันนี้(18 ก.พ.) ว่า บมจ.ซีพี ออลล์ (CPALL) วันนี้สมาคมบริษัทจัดการลงทุน (บลจ.)จะแถลงจุดยืนว่าจะมีแนวทางอย่างไรกับ CPALL กรณีผู้บริหารอาศัยข้อมูลภายในซื้อขายหุ้นบมจ.สยามแม็คโคร (MAKRO)
ทั้งนี้ จะมีประชุมบอร์ดของทั้งเครือฯในวันที่ 26 ก.พ. และทั้ง CPALL และบมจ.เจริญโภคภัณฑ์อาหาร (CPF) จะส่งงบการเงินวันที่ 29 ก.พ.
ด้านบล.โกลเบล็ก ระบุว่า 18 ก.พ.สมาคมบลจ.เตรียมหารือสมาชิกเรื่องปรับแผนลงทุนในหุ้น CPALL และหุ้นในเครือซีพี